### คำนำ

แผนยุทธศาสตร์กระทรวงสาธารณสุขประจำปีงบประมาณพ.ศ. 2563 ภายใต้แผนยุทธศาสตร์ชาติ

ระยะ 20 ปี (ด้านสาธารณสุข) นี้จัดทำขึ้นเพื่อเป็นกรอบแนวทางในการขับเคลื่อนนโยบายสู่การปฏิบัติของหน่วยงานในสังกัดกระทรวงสาธารณสุขทั้งในส่วนกลางและส่วนภูมิภาคให้บรรลุเป้าหมายประชาชนสุขภาพดีเจ้าหน้าที่มีความสุขระบบสุขภาพยั่งยืนอันจะนำพาประเทศไปสู่ความมั่นคงมั่งคั่งยั่งยืน โดยวางกรอบแนวคิดให้มีความเชื่อมโยงกับแผนยุทธศาสตร์ชาติระยะ 20 ปีแผนปฏิรูปประเทศด้านสาธารณสุขแผนพัฒนาเศรษฐกิจและสังคมแห่งชาติฉบับที่ 12 ประเทศไทย 4.0 นโยบายรัฐบาลการปฏิรูปด้านสาธารณสุขปรัชญาเศรษฐกิจพอเพียงแผนพัฒนาสุขภาพแห่งชาติฉบับที่ 12 โดยแผนยุทธศาสตร์ฉบับนี้ประกอบด้วยยุทธศาสตร์ความเป็นเลิศ 4 ด้านของกระทรวงสาธารณสุขคือ 1) ด้านส่งเสริมสุขภาพป้องกันโรคและคุ้มครองผู้บริโภคเป็นเลิศ (Promotion, Prevention & Protection Excellence) 2) ด้านบริการเป็นเลิศ (ServiceExcellence) 3) ด้านบุคลากรเป็นเลิศ (People Excellence) และ 4) บริหารเป็นเลิศด้วยธรรมาภิบาล (Governance Excellence) รวมทั้ง 15 แผนงาน 41 โครงการและ 67 ตัวชี้วัดเพื่อสร้างความเข้าใจร่วมกันในการดำเนินงานด้านสาธารณสุขให้แก่ทุกหน่วยงานในสังกัดกระทรวงสาธารณสุข

ในการนี้ คปสอ.บ้านผือ อำเภอบ้านผือ จังหวัดอุดรธานี จึงจัดทำเอกสารฉบับนี้เพื่อให้ทุกหน่วยงานที่เกี่ยวข้องใช้เป็นกรอบแนวทางการดำเนินงานตามยุทธศาสตร์ที่เน้นหนักให้เป็นไปในทิศทางเดียวกันและใช้เป็นกรอบแนวทางการถ่ายทอดนโยบายและแผนยุทธศาสตร์ด้านสุขภาพ สู่การปฏิบัติของหน่วยงานในสังกัดทุกระดับ และขอขอบคุณคณะกรรมการและคณะทำงานทุกท่าน ตลอดจนหน่วยงานที่เกี่ยวข้องทุกหน่วยงาน ที่ได้ให้ข้อมูลที่เป็นประโยชน์ในการจัดทำเอกสารฉบับนี้

**งานยุทธศาสตร์ คปสอ.บ้านผือ**